شه‌فه‌ق نيوز/ ئه‌رشه‌د ساڵحى سه‌رۆك به‌ره‌ى توركمانى عراقى، داوا له‌ سه‌رۆك ئه‌نجومه‌ن وه‌زيره‌يل و سه‌رۆك ده‌سه‌ى ده‌سپاكى و سه‌رۆك ئه‌نجومه‌ن باڵاى دادوه‌رى كرد فه‌لاح يايجلى قايمقام كه‌ركوك ئازاد بكريه‌ێد ك وه‌تومه‌ت گه‌ناته‌كارى ده‌سگير كرياگه‌.
ساڵحى له‌ به‌ياننامه‌يگ وت: نويسينگه‌ى په‌يجوريه‌يل كه‌ركوك سه‌ر وه‌ ده‌سپاكى و دادوه‌ر ده‌سپاكى له‌ كه‌ركوك فه‌رمان ده‌سگيركردن يايجلى ده‌ركردنه‌ وه‌ تومه‌ته‌يليگ په‌يوه‌س وه‌ گه‌ناته‌كارى و له‌باره‌ى ريككه‌فتنى له‌بان وسانن زياه‌ڕه‌ويه‌يل له‌ شاره‌گه‌.
ساڵحى وت: مه‌سه‌له‌ى زياده‌ڕه‌وى له‌ كه‌ركوك ئه‌چێده‌و ئه‌را ساڵ 2003 له‌لايه‌ن لايه‌نيليگه‌و سياسى جيوه‌جيكار دوياى چه‌سپانن ياسا وه‌ شيوه‌يليگ جياجيا، چوينكه‌ قايمقام ده‌سڵات وساننى نه‌يريد له‌ساى باوردوخ ئيسه‌ى سياسى و ئه‌جنداى جوراوجور.
ساڵحى هه‌ميش وت: مه‌ردم كه‌ركوك و توركمان دى سه‌بريان نه‌مه‌ند و بيده‌نگ نيه‌ون له‌وه‌رده‌م ئى زوڵم ك ئه‌كريه‌ێد ده‌رهه‌قيان و دويره‌وخستنيان و له‌يوا وه‌پيان ئه‌كا داوه‌زنه‌ جاده‌و داواى ئازادكردن يايجلى بكه‌ن.
